Előterjesztés

a Közgyűlés részére

Tisztelt Közgyűlés!

Az épített környezet alakításáról és védelméről szóló 1997. évi LXXVIII. törvény 57. § (3) bekezdésében és a 62. § (7) bekezdés 1. pontjában kapott felhatalmazás alapján Budapest Főváros Önkormányzata Közgyűlése megalkotta a Budapest főváros építészeti örökségének fővárosi helyi védelméről szóló 37/2013. (V.10.) önkormányzati rendeletét(a továbbiakban: Rendelet). A Rendelet 1. mellékletét, Budapest fővárosi helyi védettségű építészeti örökségének jegyzékét (a továbbiakban: Jegyzék) legutóbb a 12/2016. (IV. 13.) Főv. Kgy. rendelet módosította. A 2016.04.13. óta eltelt időszakban több kezdeményezés érkezett helyi védelem keletkeztetésére és megszüntetésére. A Rendelet 3.§ (1) bekezdése értelmében a helyi védelem alá helyezésről, illetve annak megszüntetéséről a Közgyűlés – lehetőség szerint évente két alkalommal – dönt.

A Budapest IV. kerület, Szilágyi utca 9. (hrsz.: 88195) szám alatti Rákospalota – Újpest vasútállomás főépületének védetté nyilvánítását Sipos Gábor, Budapest Főváros XV. kerület Önkormányzatának főépítésze kezdeményezte. A kezdeményezést előzetesen egyeztette Szesztai György IV. kerületi főépítésszel, mivel az épület a XV. kerület közigazgatási területén áll, azonban cím szerint a IV. kerülethez tarozik.

A Budapest IV. kerület, Zsilip utca 2. (hrsz.: 70399/1) szám alatti lakóépület védetté nyilvánítását Iványi János okl. építőmérnök kezdeményezte.

A Budapest IX. kerület, Mester utca 3. (hrsz.: 37901) szám alatti ingatlan fővárosi helyi védetté nyilvánítását Szűcs Balázs, Budapest Főváros IX. kerület Ferencváros Önkormányzatának főépítésze kezdeményezte.

Az alábbi épületek védetté nyilvánítását Németh Zoltán, Budapest Főváros XXII. kerület Budafok-Tétény Önkormányzatának alpolgármestere kezdeményezte.

Budapest XXII. kerület, Anna utca 9. hrsz.: 220682

óvoda, egykori Francois villa

Budapest XXII. kerület, Demjén István utca 2. hrsz.: 220574

református templom

Budapest XXII. kerület, Hosszúhegy tér 3. hrsz.: 223733

társasház

Budapest XXII. kerület, Jókai Mór utca 51. hrsz.: 228433

egykori Jókai mozi

Budapest XXII. kerület, Komáromi út 21. hrsz.: 225390

társasház

Budapest XXII. kerület, Kossuth Lajos utca 70. hrsz.: 223826

társasház

Budapest XXII. kerület, Kossuth Lajos utca 76. hrsz.: 223829

társasház

Budapest XXII. kerület, Kossuth Lajos utca 81- 83. hrsz.: 223625

borászati szakképző iskola

Budapest XXII. kerület, Leányka utca 1/A – B hrsz.: 223555, 223556, 223557

óvoda, egykori Francois villa

Budapest XXII. kerület, Rakodó utca hrsz.: 233185/2

Nagytétény – Diósd vasútállomás főépülete

A Budapest XIV. kerület Bosnyák utca 22. (hrsz.: 31733) szám alatti épület védettségének megszüntetését a Folpress Nyomdaipari Kft. kezdeményezte.

A Budapest XXI. kerület, Szabadkikötő út 5-7. (hrsz.: 210028/3) szám alatti MAHART Gabonatárház védettségének megszüntetésére a Budapest főváros építészeti örökségének fővárosi helyi védelméről szóló 37/2013. (V.10.) önkormányzati rendelet 6. § (2) pontja értelmében kerül sor.

A helyi védelem keletkeztetését, megszüntetését célzó kezdeményezések előkészítése az 37/2013. (V.10.) Főv. Kgy. rendelet 5. §-ában foglaltaknak megfelelően megtörtént. Az érintett kerületek elsőfokú építési hatóságainak az érintett ingatlanokra vonatkozó építésügyi hatósági eljárásra, jogerős építésügyi hatósági engedélyre vonatkozó, beérkezett véleményei az előterjesztés 4. mellékletében megtalálhatók. A Főpolgármesteri Hivatal Városépítési Főosztályának szakemberei a kezdeményezéseket a helyszíneken megvizsgálták és a rendelkezésre álló tervtári dokumentációk alapján is mérlegelték. A kezdeményezések helyszíni vizsgálata során készült fényképek és az értékvédelmi dokumentációk a Városépítési Főosztályon, előzetes időpont egyeztetés után, megtekinthetők.

**1./** A 3. mellékletben bemutatott szakmai indokok alapján a beérkezett kezdeményezések közül a következő épületek helyi védettség alá helyezését indítványozom.

1.2. Budapest IV. kerület, Zsilip utca 2. hrsz.: 70399/1

1.3. Budapest IX. kerület, Mester utca 3.

= Angyal utca 11. hrsz.: 37901

1.1. Budapest XV. kerület, Rákospalota-Újpest vasútállomás hrsz.: 88195

1.4. Budapest XXII. kerület, Anna utca 9. hrsz.: 220682

1.5. Budapest XXII. kerület, Demjén István utca 2. hrsz.: 220574

1.6. Budapest XXII. kerület, Hosszúhegy tér 3.

= Kálváriahegy utca 13. hrsz.: 223733

1.7. Budapest XXII. kerület, Komáromi út 21.

= Fenyőtoboz utca 25. hrsz.: 225390

1.8. Budapest XXII. kerület, Kossuth Lajos utca 70.

= Alsósas utca 41. hrsz.: 223826

1.9. Budapest XXII. kerület, Kossuth Lajos utca 76.

= Alsósas utca 47. hrsz.: 223829

1.10. Budapest XXII. kerület, Kossuth Lajos utca 81- 83.

= Mária Terézia utca 66-68. hrsz.: 223625

1.11. Budapest XXII. kerület, Leányka utca 1/A – B

= Anna utca hrsz.: 223555, 223557

1.12. Budapest XXII. kerület, Nagytétény-Diósd vasútállomás hrsz.: 233185/2

**2./** Két kezdeményezés érkezett, amelynek teljesítését – a helyi védelem alá helyezést – a 3. mellékletben részletezett indokolás alapján nem javasolom.

2.1. Budapest XXII. kerület, Jókai Mór utca 51.

= Erzsébet királyné útja 2-8. hrsz.: 228433

2.2. Budapest XXII. kerület, Leányka utca 1/A-B hrsz.: 223556

**3./** Egy kérelem érkezett, amely a meglévő védettség megszüntetését kezdeményezi. A 3. mellékletben ismertetett indokok alapján az épület védettségeknek megszüntetését nem javasolom.

3.1. Budapest XIV. kerület, Bosnyák utca 22. hrsz.: 31733

**4./** Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet 6. § (2) pontja értelmében „Amennyiben helyi egyedi védettségű építményt vagy helyi egyedi védettségű épületegyüttes egyes építményeit országos egyedi műemléki védelem alá helyeznek, a Közgyűlés a helyi egyedi védettségű építmény vagy a helyi egyedi védettségű épületegyüttes egyedi műemléki védelem alá helyezett építményének helyi védelmét megszünteti.”

A Forster Gyula Nemzeti Örökségvédelmi és Vagyongazdálkodási Központ az alábbi épületet a kulturális örökség védelméről szóló 2001. évi LXIV. törvény 71. § (1) bekezdés d) pontja szerinti központi közhiteles hatósági nyilvántartásba vette.

4.1. Budapest XXI. kerület, Szabadkikötő út 5-7. hrsz.: 210028/3

MAHART Gabonatárház 30628 műemléki azonosító szám

A nyilvántartási határozat 2015. december 11. napján jogerőre emelkedett.

Az előterjesztés 1. melléklete tartalmazza „Budapest Főváros Önkormányzata Közgyűlésének …/2016. (…) önkormányzati rendelete a Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet módosításáról” címen az új védettségek keletkeztetéséhez a Jegyzékben szükséges változtatásokat, valamint azok indokait.

A 2. melléklet a rendelet módosításának várható következményeit mutatja be a jogalkotásról szóló 2010. évi CXXX. törvény 7. § (1)-(2) bekezdése értelmében. A rendelet-tervezetnek a 19. § (2) bekezdése szerinti társadalmi közzététele megtörtént.

A 3. mellékletben a védetté nyilvánításra vonatkozó javaslatok részletesen bemutatják az egyes építmények történetét, eredeti funkcióját, kialakítását, különös tekintettel az ott található építészeti értékekre. Egyes épületek védetté nyilvánítása és a meglévő védettség megszüntetése nem javasolható a mellékletben részletezettek szerint.

A 4. melléklet a védelem alá helyezés iránti vagy a védelem megszüntetésére vonatkozó eljárással kapcsolatban beérkezett kezdeményezéseket, nyilatkozatokat és véleményeket tartalmazza.

Az előterjesztésnek pénzügyi vonzata nincs.

Kérem a Tisztelt Közgyűlést, hogy az előterjesztést megtárgyalni és a döntési javaslatot elfogadni szíveskedjék!

Döntési javaslat

A Fővárosi Közgyűlés úgy dönt, hogy:

Megalkotja a ……/2016. (…..) számú önkormányzati rendeletét a Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet módosításáról az előterjesztés 1. melléklete szerinti tartalommal.

Az alábbi épületeket nem helyezi helyi védettség alá:

2.1. Budapest XXII. kerület, Jókai Mór utca 51. hrsz.: 228433

2.2. Budapest XXII. kerület, Leányka utca 1/A-B hrsz.: 223556

Az alábbi épület helyi védettségét nem szünteti meg:

3.1. Budapest XIV. kerület, Bosnyák utca 22. hrsz.: 31733

**Döntéshozatal módja:**

Az 1. pont elfogadásához minősített többség, a 2. pont elfogadásához egyszerű szótöbbség szükséges.

Budapest, 2016. október „ ”

|  |
| --- |
|  |
| dr. Szeneczey Balázs  főpolgármester-helyettes |
| Láttam: |
|  |
| Sárádi Kálmánné dr.  főjegyző | |

mellékletek:

1. Budapest Főváros Önkormányzata Közgyűlésének …/2016. (…) önkormányzati rendelete a Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet módosításáról.
2. Előzetes hatásvizsgálat
3. Alátámasztó munkarész
4. Kezdeményezések, nyilatkozatok, vélemények